[{"text_idx": "#000000", "text": "ja\u0308rv Kaarmise saaremaa langev panoraam ta\u0308hed ta\u0308ht"}, {"text_idx": "#000002", "text": "Alustamiseks valisin Kaarmise ja\u0308rve pu\u0308stpanoraami. Kaarmise ja\u0308rv asub umbes 15 minuti pikkuse autoso\u0303idu kaugusel Kuressaarest. Tee on sama, mis Mustjalga so\u0303ites. Ja\u0308rve a\u0308a\u0308rde on tehtud puhkeala koos korraliku jalutusrajaga. Jalutusrada kulgeb mo\u0308o\u0308da ja\u0308rve ida ja lo\u0303unakallast. Pimedatel va\u0308hese kuuvalgusega o\u0308o\u0308del on seal vo\u0303imalik na\u0308ha ta\u0308hti ja vahetevahel isegi virmalisi."}, {"text_idx": "#000003", "text": "Ja\u0308rgnev panoraam on kokku liidetud u\u0308heteistku\u0308mnest pu\u0308stisest fotost ja pildistatud on see 06.09.2014 umbes kell 00:30."}, {"text_idx": "#000004", "text": "Tol o\u0303htul la\u0308ksin algselt pildistama virmalisi. Eeldused virmaliste na\u0308gemiseks olid head, kuid nagu kohapeal selgus, siis kahjuks hele kuu ja hiljem ka tihe udu ei lasknud virmaliste va\u0308rvidel taevas kaunilt tantsida."}, {"text_idx": "#000005", "text": "Tavaliselt teen pildistamise kohta jo\u0303udes u\u0308he panoraami, et na\u0308ha, mis ulatuses tasub pildistada ja kui tugevalt virmalised fotol na\u0308ha ja\u0308a\u0308vad. Kaarmise ja\u0308rve a\u0308a\u0308res on kaunis vaade ja\u0308rvele, millelt peegelduvad selge ilma korral heledamad ta\u0308hed. Seepa\u0308rast otsustasin teha panoraami pu\u0308stkaadritest, et pildile ja\u0308a\u0308ks rohkem ta\u0308hti ja veepeegeldust."}, {"text_idx": "#000006", "text": "Olin juba mo\u0303ned fotod jo\u0303udnud pildistada, kui a\u0308kki sa\u0308hvatas taevas heledalt langev ta\u0308ht. Ilmselt ko\u0303ik, kes on kunagi pildistanud ta\u0308hti ja u\u0308ritanud tabada mo\u0303nd langevat ta\u0308hte, teavad seda tunnet. Et ta\u0308ht langeb just sinna, kuhu kaamera ei ole suunatud, enamasti just sinna, kust just oled kaamera a\u0308ra suunanud. Vo\u0303i siis juhtub, et ta\u0308he langemise hetkel on just paus kahe foto vahel ja ta\u0308he lend ja\u0308a\u0308dvustatud ei saa."}, {"text_idx": "#000007", "text": "Langev ta\u0308ht Kaarmise ja\u0308rve kohal"}, {"text_idx": "#000008", "text": "Ka minuga on nii varem mitu korda juhtunud, seepa\u0308rast ei lootnudki ma, et ta\u0308ht ja\u0308i kaadrisse. Igaks juhuks siiski pildistasin panoraami lo\u0303puni, enne kui seda kontrollisin. Nii haruldane, kui see ka pole, langes ta\u0308ht just o\u0303igel ajal ja o\u0303iges kohas. Mitte kaugel suurest vankrist ja sai ja\u0308a\u0308dvustatud kauni Kaarmise ja\u0308rve kohal. Ja olgugi, et algselt la\u0308ksin pu\u0308u\u0308dma virmalisi ja nende aimatavast kumast enam pildile ei ja\u0308a\u0308nud, tegi see panoraam selle o\u0303htu eriliseks."}, {"text_idx": "#000012", "text": "Karge talv on kaunistanud Panga panka vo\u0303imsate ja\u0308a\u0308purikatega\nJuulikuu o\u0308o\u0308taevast ehib kaunis komeet Neowise\n5 mu\u0308u\u0308ti Drooni akude laadimisest ning 10 soovitust nende pika kasutusea tagamiseks ;)\nSel suvel ku\u0308lastas Saaremaa sadamat mitu suurt kruiisilaeva"}]